# Asger Aamund

### Fra Wikipedia, den frie encyklopædi

Du har nye beskeder (forskel fra næstsidste redigering).

Asger Aamund (født 19. februar 1940) er en dansk direktør samt medieperson, blandt andet via sit ægteskab med Suzanne Bjerrehuus.

## [redigér] Karriere

Asger Aamund ville oprindeligt være skuespiller og læste hos Søren Weiss, inden han gik til optagelsesprøve på Det Kongelige Teaters elevskole. Da han ikke kom ind første gang, vendte han sig mod andre områder og fik HA i stedet, idet han under studiet her fastholdt en kontakt til teateret som statist.

Han viste hurtigt lederevner og blev direktør i Goriværk som 34-årig, efterfulgt af et job som koncerndirektør i Rockwool og senere som administrerende direktør i Ferrosan-gruppen. I 1988 etablerede han med sig selv som direktør sit eget firma, A.J. Aamund A/S, der udvikler virksomheder inden for biotek-branchen.

Asger Aamund er bestyrelsesformand i biotekselskaberne Neurosearch og Bavarian Nordic, hvor han desuden er storaktionær. Han er desuden bestyrelsesmedlem i adskillige andre selskaber, bl.a. Verdensnaturfonden og Bergsøe 4 Gruppen.

## [redigér] Privatliv

Asger Aamund er bror til forfatteren Jane Aamund, og han er gift med Suzanne Bjerrehuus. Fra et tidligere ægteskab har han børnene Martin Aamund, der er filminstruktør, og Malou Aamund, der er chefkonsulent i IBM, og desuden er gift med tv-værten Mikael Bertelsen, der altså er Asger Aamunds svigersøn.

Med disse mange kendte personer i sin nærmeste familie er det ikke underligt, at Asger Aamund ofte optræder i medierne. Han ses både i formiddags- og ugebladene, i underholdningsprogrammer i tv samt som ekspertkommentator om forretningsforhold i nyhedsprogrammer.

## [redigér] Litteratur

Om Asger Aamund er der skrevet følgende bog:

- Sune Aagaard: Det modige Danmark (2004 - en samtalebog)

## [redigér] Kilder

| Denne biografi er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/s/g/Asger_Aamund_8b41.html"

Kategorier: Påbegyndte biografier | Danske erhvervsledere | Født i 1943

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg